《陆务观寄著色山水屏》
宋代·韩元吉

我居面山俯潺湲，凭轩卧牖皆见山。
山光影入怀袖，秀色爽气非人寰。
故人怜我新结屋，犹恐看山未能足。
丹青写作何许图，不碍闭门聊纵目。
千峰缭绕生白云，小舟荡漾横江滨。
楼台高下出兰若，杳渺似有钟磬闻。
坐惊岩壑环四壁，寥落高秋变春色。
方壶瀛洲远不隔，武陵桃花定谁识。
君不见韦侯笔画古松，黑雨白日摧虬龙。
杜陵老翁三叹息，况有山木洪涛风。
又不见玉堂真仙草诏罢，静爱春山郭熙画。
文章信美身不閒，青嶂白波眼中借。
我今乘间身未衰，杖藜独步哦新诗。
出门见山入见画，桂兴自喜来无时。
卧龙山腰镜湖尾，知有高斋照清泚。
或名逼子示得休，旭坐玉堂应记此。

作者简介：韩元吉(1118～1187),南宋词人。字无咎，号南涧。汉族，开封雍邱（今河南开封市）人，一作许昌（今属河南）人。韩元吉词多抒发山林情趣。著有《涧泉集》、《涧泉日记》、《南涧甲乙稿》、《南涧诗余》。存词80余首。